
讻转讜讘讜转 住 注"讘 - 驻讬专讜砖 砖讟讬讬谞讝诇抓

注讚 注砖专讬诐 讜讗专讘注讛 讞讚砖 诪讬讜诐 砖讛转讬谞讜拽 谞讜诇讚. 砖讗诐 转讬谞砖讗 注诇讜诇讛 讛讬讗 诇讛转注讘专, 讜诇讗 转讜讻诇 诇讛谞讬拽 注讜讚, 讗诇讜 讚讘专讬 专' 诪讗讬专. 讜专' 讬讛讜讚讛 诪转讬专 讘砖诪讜谞讛 注砖专 讞讚砖. 讗诪专 专' 谞转谉 讘专 讬讜住祝: 讛谉 讛谉 讚讘专讬 讘讬转 砖诪讗讬, 讛谉 讛谉 讚讘专讬 讘讬转 讛诇诇. 讻诇讜诪专, 诪讞诇讜拽转 讝讜 讛讬讗 诪讞诇讜拽转 注转讬拽讛, 砖讘讬转 砖诪讗讬 讗讜诪专讬诐: 注砖专讬诐 讜讗专讘注讛 讞讚砖, 讜讘讬转 讛诇诇 讗讜诪专讬诐: 砖诪讜谞讛 注砖专 讞讚砖.


讗诪专 专讘谉 砖诪注讜谉 讘谉 讙诪诇讬讗诇: 讗谞讬 讗讻专讬注. 诇讚讘专讬 讛讗讜诪专 注砖专讬诐 讜讗专讘注讛 讞讚砖 鈥� 诪讜转专转 诇讬谞砖讗 讘注砖专讬诐 讜讗讞讚 讞讚砖, 诪砖讜诐 砖注讚 砖诇讜砖讛 讞讚砖讬诐 讗驻讬诇讜 讗诐 转转注讘专 诇讗 讬诪谞注 讛注讬讘讜专 诪诇讛谞讬拽. 诇讚讘专讬 讛讗讜诪专 讘砖诪讜谞讛 注砖专 讞讚砖 鈥� 诪讜转专转 诇讛谞砖讗 讘讞诪砖讛 注砖专 讞讚砖. 讜讟注诪讜 鈥� 诇驻讬 砖讗讬谉 讛讞诇讘 谞注讻专 注诇 讬讚讬 讛讛专讬讜谉 讗诇讗 诇讗讞专 砖诇砖讛 讞讚砖讬诐.


讗诪专 注讜诇讗: 讛诇讻讛 讻专' 讬讛讜讚讛 砖讚讬 讘砖诪讜谞讛 注砖专 讞讜讚砖. 讜讗诪专 诪专 注讜拽讘讗: 诇讬 讛转讬专 专' 讞谞讬谞讗 诇砖讗转 讗砖讛 诪讬谞拽转 诇讗讞专 讞诪砖讛 注砖专 讞讚砖 讜讻砖讬讟转 专' 讬讛讜讚讛 诇讚讘专讬 专讘谉 砖诪注讜谉 讘谉 讙诪诇讬讗诇. 诪住讜驻专: 讗专讬住讬讛 [讗专讬住讜] 砖诇 讗讘讬讬 讗转讗 诇拽诪讬讛 [讘讗 诇驻谞讬] 讗讘讬讬 诇砖讗讜诇, 讗诪专 诇讬讛 [诇讜]: 诪讛讜 诇讬讗专住 注诐 讗砖讛 砖诪谞讬拽讛 讗转 讘谞讛 讜讛讜讗 讘谉 讞诪砖讛 注砖专 讞讚砖? 讗诪专 诇讬讛 [诇讜] 讗讘讬讬: 讞讚讗 [讟注诐 讗讞讚] 砖诪讜转专 诪砖讜诐 砖讘诪讞诇讜拽转 专' 诪讗讬专 讜专' 讬讛讜讚讛 鈥� 讛诇讻讛 讻专' 讬讛讜讚讛. 讜注讜讚, 讛诇讗 讝讜 诪讞诇讜拽转 专讗砖讜谞讬诐, 讘讬转 砖诪讗讬 讜讘讬转 讛诇诇, 讜讘诪拽专讛 讻讝讛 讛诇讻讛 讻讘讬转 讛诇诇. 讜注讜讚, 讛专讬 讗诪专 注讜诇讗: 讛诇讻讛 讻专' 讬讛讜讚讛, 讜讻谉 讗诪专 诪专 注讜拽讘讗: 诇讬 讛转讬专 专' 讞谞讬谞讗 诇砖讗转 诇讗讞专 讞诪砖讛 注砖专 讞讚砖, 讻诇 砖讻谉 砖诇讱 诪讜转专 讚讗转 诇讬讗专住 [砖讗转讛 讘讗 专拽 诇讗专住 讗砖讛] 讜诇讗 诇砖讗转 讗讜转讛.


讻讬 讗转讗 [讻讗砖专 讘讗] 讗讘讬讬 诇拽诪讬讛 [诇驻谞讬] 专讘 讬讜住祝, 讗诪专 诇讬讛 [诇讜] 专讘 讬讜住祝 讘注谞讬谉 讝讛: 专讘 讜砖诪讜讗诇 讚讗诪专讬 转专讜讬讬讛讜 [砖讗诪专讜 砖谞讬讛诐]: 爪专讬讻讛 诇讛诪转讬谉 注砖专讬诐 讜讗专讘注讛 讞讚砖 讜讗驻讬诇讜 诪诇讛转讗专住, 讜讞讜讚砖讬诐 讗诇讜 谞诪谞讬诐 讞讜抓 诪讬讜诐 砖谞讜诇讚 讘讜 讜讞讜抓 诪讬讜诐 砖谞转讗专住讛 讘讜. 讻讬讜谉 砖砖诪注 讗讘讬讬 讻讱 专讛讟 讘转专讬讛 转诇转讗 驻专住讬 [专抓 讗讞专讬讜, 讗讞专讬 讗讜转讜 讗专讬住, 砖诇讜砖 驻专住讜转] 讜讗诪专讬 诇讛 驻专住讗 讘讞诇讗 [讜讬砖 讗讜诪专讬诐 砖专抓 讗讞专讬讜 驻专住讛 讘转讜讱 讞讜诇] 砖专爪讛 诇讛讝讻讬专讜 砖诇讗 讬住诪讜讱 注诇 讛讛讬转专, 讗诇讗 讻驻讬 砖讗诪专讜 专讘 讜砖诪讜讗诇 砖讛讚讘专 讗住讜专, 讜诇讗 讗讚专讻讬讛 [讛砖讬讙 讗讜转讜].


讗诪专 讗讘讬讬 砖诇诪讚 诪转讜讱 诪注砖讛 讝讛: 讛讗讬 诪讬诇转讗 讚讗诪讜专 专讘谞谉 [讚讘专 讝讛 砖讗诪专讜 讞讻诪讬诐] 讗驻讬诇讜 诇讗讻讜诇 讘讬注转讗 讘讻讜转讞讗 [讘讬爪讛 讘讻讜转讞] 砖讬砖 讘讜 诪注讟 讞诇讘 诇讗 诇讬砖专讬 讗讬谞讬砖 [讬转讬专 讗讚诐] 讘诪拽讜诐 专讘讬讛 [讘诪拽讜诐 专讘讜], 砖讗祝 砖诇讻讗讜专讛 讛讬讗 砖讗诇讛 驻砖讜讟讛 诪讗讚, 砖讗讬谉 讛讘讬爪讛 谞讞砖讘转 讻讘砖专, 讜诪讜转专 诇讗讜讻诇讛 注诐 讞诇讘, 讜讗讬谉 讘讛 砖讜诐 爪讚讚讬诐 砖诇 讞讜诪专讛 鈥� 讘讻诇 讝讗转 诇讗 讬驻住讜拽 讗讚诐 讛诇讻讛 讝讜 讘诪拽讜诐 专讘讜. 讜讗诪专 讗讘讬讬 砖讛讟注诐 诇讗 诪砖讜诐 讚诪讬讞讝讬 讻讗驻拽讬专讜转讗 [砖谞专讗讛 讻讞讜爪驻讛] 砖诪讜专讛 讛诇讻讛 讘诪拽讜诐 专讘讜, 砖讛专讬 讛讜讗 讚讘专 驻砖讜讟 砖讗讬谉 爪讜专讱 讘讜 讘讬讚讬注讛 诪专讜讘讛 砖诇 讛讛诇讻讛, 讗诇讗 诪砖讜诐 砖诇讗 诪住转讬讬注讗 诪讬诇转讗 诇诪讬诪专讗 [诪住转讬讬注 讛讚讘专 诇讜诪专] 讚讘专 讛诇讻讛 诇讗诪讬转讜. 讚讛讗 讗谞讗 讛讜讛 讙诪讬专谞讗 诇讬讛 诇讛讗 [砖讛专讬 讗谞讬 诇诪讚转讬 讗转 讛讛诇讻讛 讛讝讜] 砖诇 专讘 讜砖诪讜讗诇 讜讗驻讬诇讜 讛讻讬 诇讗 诪住转讬讬注讗 [讛住转讬讬注] 诇讬 诪讬诇转讗 [讛讚讘专] 诇诪讬诪专 [诇讜诪专] 讗讜转讜 讻专讗讜讬, 诪驻谞讬 砖驻住拽 讘诪拽讜诐 专讘讜 专讘 讬讜住祝, 讜驻住拽 讘讟注讜转.


讗 转谞讜 专讘谞谉 [砖谞讜 讞讻诪讬诐]: 谞转谞讛 讘谞讛 诇诪讬谞拽转 讘转讜讱 讛讝诪谉, 讗讜 讙诪诇转讜 诪诇讬谞讜拽, 讗讜 诪转 鈥� 诪讜转专转 诇讬谞砖讗 诪讬讚. 诪住讜驻专: 专讘 驻驻讗 讜专讘 讛讜谞讗 讘专讬讛 [讘谞讜] 砖诇 专讘 讬讛讜砖注 住讘讜专 诇诪讬注讘讚 注讜讘讚讗 讻讬 讛讗 诪转谞讬转讗 [讞砖讘讜 诇注砖讜转 诪注砖讛 讻诪讜 讘专讬讬转讗 讝讜]. 讗诪专讛 诇讛讜 [诇讛诐] 讛讛讬讗 住讘转讗 [讝拽谞讛 讗讞转]: 讘讚讬讚讬 讛讜讛 注讜讘讚讗 [讘讬 讛讬讛 诪注砖讛] 讘砖讗诇讛 讻讙讜谉 讝讜, 讜讗住专 诇讬 专讘 谞讞诪谉.


讜转讜讛讬诐: 讗讬谞讬 [讜讻谉 讛讜讗]?! 讜讛讗 [讜讛专讬] 专讘 谞讞诪谉 砖专讗 诇讛讜 诇讘讬 专讬砖 讙诇讜转讗 [讛转讬专 诇讛诐 诇讘谞讬 讘讬转 专讗砖 讛讙讜诇讛] 讘讻讙讜谉 讝讛! 讜诪砖讬讘讬诐: 砖讗谞讬 讘讬 专讬砖 讙诇讜转讗 讚诇讗 讛讚专 讘讛讜 [砖讜谞讬诐 讘谞讬 讘讬转 专讗砖 讛讙讜诇讛, 砖讗讬谉 讛诪谞讬拽讜转 讞讜讝专讜转 讘讛谉], 砖讗诐 谞转谞讛 讗讞转 诪讛谞砖讬诐 讛诇诇讜 讗转 讛讬诇讚 诇诪讬谞拽转 鈥� 讜讚讗讬 诇讗 转讞讝讜专 讘讛 讛诪讬谞拽转 诪驻谞讬 诪讜专讗 专讗砖 讛讙讜诇讛, 诪讛 砖讗讬谉 讻谉 讘讗讚诐 讗讞专, 砖诪讗 讬讬诪爪讗 讛转讬谞讜拽 讘诇讗 诪讬谞拽转 讻诇诇.


讗诪专 诇讛讜 [诇讛诐] 专讘 驻驻讬 诇专讘 驻驻讗 讜专讘 讛讜谞讗 讘谞讜 砖诇 专讘 讬讛讜砖注: 讜讗转讜谉 诇讗 转住讘专讜讛 [讜讗转诐 讗讬谞讻诐 住讘讜专讬诐 讻讱] 诇讗住讜专, 讜诪谞讬谉 鈥� 诪讛讗 讚转谞讬讗 [诪讝讜 砖砖谞讬谞讜 讘讘专讬讬转讗]: 讛专讬 砖讛讬转讛 讛讗砖讛 专讚讜驻讛 (专讙讬诇讛 讜谞讜讛讙转) 诇讬诇讱 诇讘讬转 讗讘讬讛 讜砖讛转讛 砖诐 讝诪谉 诪专讜讘讛, 讗讜 砖讛讬讛 诇讛 讻注住 讘讘讬转 讘注诇讛 讜诇讗 讛讬转讛 注诪讜, 讗讜 砖讛讬讛 讘注诇讛 讞讘讜砖 讘讘讬转 讛讗住讜专讬谉, 讗讜 砖讛诇讱 讘注诇讛 诇诪讚讬谞转 讛讬诐, 讗讜 砖讛讬讛 讘注诇讛 讝拽谉, 讗讜 讞讜诇讛, 讗讜 砖讛讬转讛 讛讬讗 注拽专讛 讗讜 讝拽谞讛 讗讜 讗讬讬诇讜谞讬转 讗讜 拽讟谞讛, 讜讻谉 讛诪驻诇转 讗讞专 诪讬转转 讘注诇讛, 讜砖讗讬谞讛 专讗讜讬讛 诇讬诇讚 诪讗讬讝讛 讟注诐 讗讞专 鈥� 讗祝 注诇 驻讬 砖讘讻诇 讗诇讛 讗讬谉 诇讞砖讜砖 砖讛谉 诪注讜讘专讜转 鈥� 讻讜诇谉 爪专讬讻讜转 诇讛诪转讬谉 诇驻讞讜转 砖诇砖讛 讞讚砖讬诐, 砖讗诪专讜 讞讻诪讬诐 砖诇讗 转讬谞砖讗 讗砖讛 讗诇讗 讗讞专 砖诇讜砖讛 讞讚砖讬诐 诇诪讜转 讘注诇讛, 讻讚讬 砖诇讗 讬讜讜爪专 住驻拽 讘谉 诪讬 讛讜讗 讛讬诇讚 讛谞讜诇讚 诇讛, 讜讙讝专讜 砖诇讗 诇讞诇拽 讘讬谉 讗砖讛 讜讗砖讛, 讗诇讜 讚讘专讬 专' 诪讗讬专.


专' 讬讜住讬 诪转讬专 诇讬讗专住 讜诇讬谞砖讗 诪讬讚 讘讻诇 讛诪拽专讬诐 讛诇诇讜, 诪砖讜诐 砖讗讬谉 诇讞砖讜砖 讘讛诐 诇讛专讬讜谉. 讜讗诪专 专讘 谞讞诪谉 讗诪专 砖诪讜讗诇: 讛诇讻讛 讻专' 诪讗讬专 讘讙讝讬专讜转讬讜, 砖讘讻诇 诪拽讜诐 砖讙讝专 专' 诪讗讬专 诇讛讞诪讬专 讻讚讬 砖诇讗 讬讘讜讗讜 诇讬讚讬 讟注讜转 鈥� 讛诇讻讛 讻诪讜转讜. 讜讗祝 讻讗谉 讘诪讬谞拽转 讬砖 诇讜诪专 砖诇讗 讞讬诇拽讜 讞讻诪讬诐 讘讬谉 诪拽专讛 诇诪拽专讛, 讜诇讗 转讬谞砖讗 讘讻诇 讗讜驻谉 砖讛讜讗.


讗诪专讬 诇讬讛 [讗诪专讜 诇讜]: 诇讗讜 讗讚注转讬谉 [诇讗 讛讬讛 讛讚讘专 讘讚注转谞讜], 讻诇讜诪专, 砖讻讞谞讜 讚讘专 讝讛. 讜讛诇讻转讗 [讜讛诇讻讛] 诇住讬讻讜诐 讛讚讘专讬诐: 讗诐 诪转 讛讬诇讚 鈥� 诪讜转专 诇讗砖讛 诇讛讬谞砖讗 诪讬讚, 讜讗诐 讙诪诇转讜 (诪讛谞拽讛) 鈥� 讗住讜专, 砖讬砖 诇讞砖讜砖 砖诪讗 转讙诪诇谞讜 讘注诇 讻专讞讜 诇驻谞讬 讝诪谞讜. 诪专 讘专 专讘 讗砖讬 讗诪专: 讗驻讬诇讜 诪转 谞诪讬 [讙诐 讻谉] 讗住讜专. 砖讗诐 转转讬专 讘诪拽专讛 砖诪转 讛转讬谞讜拽 讬砖 诇讞砖讜砖 讚诇诪讗 拽讟诇讛 诇讬讛 讜讗讝诇讗 讜诪讬谞住讘讗 [砖诪讗 转讛专讜讙 讗讜转讜 诇砖诐 讻讱 讜转诇讱 讜转转讞转谉]. 讜诪住驻专讬诐: 讗讻谉 讛讜讛 注讜讘讚讗 讜讞谞拽转讬讛 [讛讬讛 诪注砖讛 讜讞谞拽讛 讗讜转讜] 讗转 讛讬诇讚 诇砖诐 讻讱. 讜诪住讻诪讬诐 诇讛诇讻讛: 讜诇讗 讛讬讗, 讗讬谉 诇诇诪讜讚 诪讻讗谉, 讻讬 讛讗讬砖讛 讛讛讬讗 砖讜讟讛 讛讜讗讬 [讛讬转讛], 讚诇讗 注讘讚讬 谞砖讬 讚讞谞拽谉 讘谞讬讬讛讜 [砖讗讬谉 谞砖讬诐 注砖讜讬讜转 诇讞谞讜拽 讗转 讘谞讬讛谉], 讜讗讬谉 诇讞砖讜砖 诇讻讱.


讘 转谞讜 专讘谞谉 [砖谞讜 讞讻诪讬诐]: 讛专讬 砖谞转谞讜 诇讛 诇讗砖讛 诪讬谞拽转 讘谉 诇讛谞讬拽 讘砖讻专 鈥� 讛专讬 讝讜 诇讗 转谞讬拽 注诪讜 诇讗 讗转 讘谞讛, 讜诇讗 讗转 讘谉 讞讘专转讛, 砖诇讗 讬转诪注讟 讛讞诇讘 诇转讬谞讜拽 砖谞砖讻专讛 诇讛谞讬拽讜. 驻住拽讛 拽讬诪注讗, 讗诐 讛住讻讬诪讛 诇拽讘诇 讘砖讻专 讛谞拽讛 诪讝讜谞讜转 诪注讟讬诐 鈥� 讗讜讻诇转 讛专讘讛 讻讚讬 砖讬讛讬讛 诇讛 诪住驻讬拽 讞诇讘, 讜诇讗 转讗讻诇 注诪讜, 讻诇讜诪专, 讘讝诪谉 砖讛讬讗 诪谞讬拽讛 讗讜转讜, 讚讘专讬诐 讛专注讬诐 讜讛诪讝讬拽讬诐 诇讞诇讘.


讜诪讘专专讬诐 讗转 驻专讟讬 讘专讬讬转讗 讝讜: 讛砖转讗 [注讻砖讬讜], 讛专讬, 砖转谞讬拽 讗转 讘谞讛 注诐 讛讬诇讚 讗诪专转 砖诇讗, 讘谉 讞讘专转讛 诪讬讘注讬讗 [谞爪专讻讛 诇讜诪专] 砖讗讬谉 诪谞讬拽讛 讗讜转讜 讻砖谞砖讻专讛 诇讛谞讬拽?! 讜诪住讘讬专讬诐: 诪讛讜 讚转讬诪讗 [砖转讗诪专]: 讘谞讛 讛讜讗 讚讞讬讬住 注讬诇讜讬讛 [砖讛讬讗 讞住讛 注诇讬讜] 讜诇讻谉 诪诪爪讬讗 诇讬讛 讟驻讬 [诪讜爪讬讗讛 诇讜 讬讜转专] 讞诇讘 诪讛砖谞讬. 诇讻谉 诇讗 转谞讬拽 讘谞讛 讗转讜, 讗讘诇 讘谉 讞讘专转讛, 讗讬 诇讗讜 讚讛讜讛 [讗诐 诇讗 砖讛讬讛] 诇讛 诪讜转专 [讞诇讘 诪讬讜转专] 诇讗 讛讜讛 诪诪爪讬讗 诇讬讛 [讛讬转讛 诪讜爪讬讗讛 诇讜 讬讜转专], 讜诇驻讬讻讱 讗讜诇讬 诪讜转专 诇讛 诇讛谞讬拽讜, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗讬谉 诇讞诇拽 讘讚讘专.


讗诪专谞讜 砖驻住拽讛 拽讬诪注讗, 讻诇讜诪专, 砖驻住拽讜 诇讛 诪讝讜谞讜转 讘砖讻专 讛讛谞拽讛 鈥� 讗讜讻诇转 讛专讘讛. 讜砖讜讗诇讬诐: 诪讛讬讻讗 [诪讛讬讻谉] 诪砖诇 诪讬? 讗诪专 专讘 砖砖转: 诪砖诇讛. 砖讛专讬 讛转讞讬讬讘讛 诇讛谞讬拽 讗讜转讜, 讜讛讬讗 爪专讬讻讛 诇讚讗讜讙 诇讻讱.


砖谞讬谞讜 砖诐: 诇讗 转讗讻诇 注诪讜 讚讘专讬诐 讛专注讬诐. 讜砖讜讗诇讬诐: 诪讗讬 谞讬谞讛讜 [诪讛 讛诐] 讛讚讘专讬诐 讛专注讬诐 诇讞诇讘? 讗诪专 专讘 讻讛谞讗: 讻讙讜谉 讻砖讜转 讜讞讝讬讝 (谞讘讟讬 转讘讜讗讛) 讜讚讙讬诐 拽讟谞讬诐, 讜讗讚诪讛. 讗讘讬讬 讗诪专: 讗驻讬诇讜 拽专讗 讜讞讘讜砖讗 [讚诇注转 讜讞讘讜砖]. 专讘 驻驻讗 讗诪专: 讗驻讬诇讜 拽专讗 讜讻讜驻专讗 [讚诇注转 讜注谞驻讬 讚拽诇]. 专讘 讗砖讬 讗诪专: 讗驻讬诇讜 讻诪讻讗 讜讛专住谞讗 [讻讜转讞 讜讚讙讬诐 拽讟谞讬诐], 讻讬 诪讻诇 讗诇讛 诪讬谞讬讬讛讜 驻住拽讬 讞诇讘讗, 诪讬谞讬讬讛讜 注讻专讬 讞诇讘讗 [诪讛诐 讛诪驻住讬拽讬诐 讗转 讛讞诇讘, 诪讛诐 讛注讜讻专讬诐 讗转 讛讞诇讘].


讜诪讗讞专 砖谞讙注谞讜 讘讚讘专讬诐 讗诇讛, 诪讘讬讗讬诐 注讜讚 讻诪讛 讚讘专讬诐 诇讙讘讬 讛转讜爪讗讜转 讛注诇讜诇讜转 诇讘讜讗 诇讜讜诇讚讜转 诪讞诪转 讛转谞讛讙讜转 讛讗诐: 讚诪砖诪砖讗 讘讬 专讬讞讬讗 [诪讬 砖诪砖诪砖转, 诪讝讚讜讜讙转, 讘讘讬转 讛专讬讞讬讬诐] 鈥�/span> 讛讜讜 [讬讛讬讜] 诇讛 讘谞讬 谞讻驻讬 [讘谞讬诐 谞讻驻讬诐, 讞讜诇讬诐 讘诪讞诇转 谞驻讬诇讛]. 讚诪砖诪砖讗 [诪讬 砖诪砖诪砖转] 注诇 讗专注讗 [讛讗专抓 讛拽专拽注] 鈥�/span> 讛讜讜 [讬讛讬讜] 诇讛 讘谞讬 砖诪讜讟讬 [讘谞讬诐 讗专讜讻讬 爪讜讜讗专]. 讚讚专讻讗 [讝讜 讛讚讜专讻转] 注诇 专诪讗 讚讞诪专讗 [讙诇诇讬 讞诪讜专] 讘讝诪谉 讛讛专讬讜谉 鈥� 讛讜讜 [讬讛讬讜] 诇讛 讘谞讬 讙讬专讚谞讬 [讘谞讬诐 拽专讞讬诐]. 讚讗讻诇讛 讞专讚诇讗 [讛讗讜讻诇转 讞专讚诇] 讘讝诪谉 讛讛专讬讜谉 鈥� 讛讜讜 [讬讛讬讜] 诇讛 讘谞讬 讝诇讝诇谞讬 [讘谞讬诐 讝讜诇诇讬诐]. 讚讗讻诇讛 转讞诇讬 [讛讗讜讻诇转 砖讞诇讬诐] 鈥�/span> 讛讜讜 [讬讛讬讜] 诇讛 讘谞讬 讚讜诇驻谞讬 [讘谞讬诐 讝讜诇讙讬 讚诪注讛]. 讚讗讻诇讛 诪讜谞讬谞讬 [讛讗讜讻诇转 爪讬专 讚讙讬诐] 鈥�/span> 讛讜讜 [讬讛讬讜] 诇讛 讘谞讬 诪爪讬爪讬 注讬谞讗 [讘谞讬诐 诪谞讬注讬 注讬谞讬讬诐]. 讚讗讻诇讛 讙专讙讜砖转讗 [讛讗讜讻诇转 讗讚诪讛] 鈥�/span> 讛讜讜 [讬讛讬讜] 诇讛 讘谞讬 诪讻讜注专讬 [讘谞讬诐 诪讻讜注专讬诐]. 讚砖转讬讗 砖讬讻专讗 [讛砖讜转讛 砖讬讻专] 鈥�/span> 讛讜讜 [讬讛讬讜] 诇讛 讘谞讬 讗讜讻诪讬 [讘谞讬诐 砖讞讜专讬诐]. 讚讗讻诇讛 讘讬砖专讗 讜砖转讬讗 讞诪专讗 [讛讗讜讻诇转 讘砖专 讜砖讜转讛 讬讬谉] 讘讝诪谉 讛讛专讬讜谉 鈥� 讛讜讜 [讬讛讬讜] 诇讛 讘谞讬 [讘谞讬诐]

